Folketing
2011-05-05

Jeg vil sige, jeg håber, at det er et forslag, der vil fremme, at vi mister noget administrativt bøvl, som ministeren jo altid er vild med at sige, så jeg tror som ikke, vi stemmer imod det, men jeg har også svært ved at se, at vi skal stemme for det her. Hvis jeg skal sige noget til ministeren, som altid irriterer mig, så er det, at jeg ikke kan forstå, at vi hver eneste gang får problemer med høringsfristerne. Nu har vi igen her en sag, hvor vi, når vi beder om høringssvar, siger, at der er en frist på et antal dage, men det meste af perioden, hvor sagen har været i høring, har det været påske. Vi arbejder – jeg var sendt til Panama – og vi får også et godt vederlag, men vi kan ikke forvente, at alle dem, vi sender ud til, skal arbejde i påsken. Det er ikke rimeligt, og når Dommerforeningen skriver, at de ikke vil svare, fordi der ikke er en ordentlig tidsfrist, så er der noget galt.